Diari Oficial de la Generalitat Valenciana


Sumari del DOGV 4265, del 06-06-2002 (2002/5486)

Informació pública de l'estudi de detall de la unitat d'execució número 18, en sòl urbà, i aprovació provisional del conveni urbanístic. Expedient número 220/2002.
-------------------------------------------------------------------------------------------------------------------------------------------------------------------

### Dades del document

Número de DOGV
:   4265

Data del DOGV
:   06-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5486


Organisme emissor
:   Ajuntament de Xàtiva

Tipus de document
:   Anunci

Informació pública de l'estudi de detall de la unitat d'execució número 18, en sòl urbà, i aprovació provisional del conveni urbanístic. Expedient número 220/2002. [2002/F5486]
  
En virtut de l'acord de la Comissió de Govern de data 4 d'abril de 2002, de sotmetre a exposició pública l'estudi de detall, promogut per Construcciones Guijarro, SA, per la qual es pretén la reordenació volumètrica de la resta de l'illa no construïda, i assenyala una nova alineació del carrer de vianants i reestructura la situació dels espais públics dotacionals i privats.
  
Vist l'informe de l'arquitecte redactor del Pla General d'Ordenació Urbana de data 26 de març de 2002, que a l'empara del que s'establix en l'article 33.1 de les normes d'ordenació estructural del Pla General d'Ordenació Urbana, es proposa establir alineacions i configuració de volums, que sense perjuí de la concreció de l'edificació sota rasant, no definit explícitament en el Pla General d'Ordenació Urbana, l'estudi de detall plantejat millora l'ordenació detallada continguda en este.
  
Vist que per acord plenari de data 11 d'abril de 2002 s'acorda aprovar provisionalment el conveni urbanístic, condicionat a l'aprovació de l'estudi de detall en l'àmbit de la unitat d'execució 18.
  
Atés el que s'establix en els articles 46 i 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el règim establit per a l'elaboració, tramitació i aprovació de programes d'actuació integrada, és igualment aplicable als estudis de detall d'iniciativa particular.
  
S'acorda sotmetre a exposició pública la documentació següent:
  
- Estudi de detall, fixant alineacions i configurant volums en l'àmbit de la unitat d'execució 18, amb una superfície total de 3.508,44 metres quadrats, per a l'ordenació dels terrenys, illes 81-82 i zona ED-104, del Pla General d'Ordenació Urbana, redactat per Richart Arquitectos, SL, durant un mes, mitjançant la publicació d'un anunci en un diari d'informació general editat a la comunitat i simultàniament en el Diari Oficial de la Generalitat Valenciana, durant el qual es podran formular al·legacions, així com es podran consultar en este ajuntament les actuacions que es deriven de la referida documentació.
  
- Conveni urbanístic, a subscriure entre l'Ajuntament de Xàtiva i Construcciones Guijarro, SA, que articula la «Transmissió de terrenys edificables al patrimoni municipal, i per l'altre, a l'execució de determinades obres públiques, pel promotor, i cessió a este, Construcciones Guijarro, SA, de l'explotació de tres plantes de soterrani per a aparcaments», establint les qüestions següents:
  
I. Per part de la promotora, Construcciones Guijarro, SA, amb independència de les seues obligacions legals, és a dir, amb independència de la seua obligació de cedir a l'ajuntament els terrenys destinats a equipament públic (1.340,61 m2) i viari (1.008,84 m2), i d'urbanitzar els assignats a esta última destinació (viari), s'obliga al següent:
  
Primer. Construir un contenidor arquitectònic (estructura+coberta+paviment+tancament exterior) sobre el sòl destinat a equipament públic (1.340,61 m2) i cedir-lo a l'ajuntament.
  
Segon. Urbanitzar la coberta d'este contenidor per a ser destinada a ús públic (viari/plaça), tenint en compte el desnivell existent entre els carrers d'Abu Masaifa i de la Reina.
  
Tercer. Transmetre a l'ajuntament un solar edificable, de 181,62 metres quadrats de superfície i set (7) plantes, amb façanes, a la futura plaça de la Xumenera i al carrer d'Abu Masaifa.
  
Quart. Construir sobre el solar esmentat una cimentació capaç de suportar un edifici de set plantes d'altura.
  
Cinqué. Construir una edificació de tres (3) plantes sota rasant destinada a aparcament públic en el subsòl dels terrenys que es cedixen a l'ajuntament, bé per obligació legal (equipament públic i viari públic), bé en virtut del conveni (solar edificable de 181,62 m2 de superfície) i cedir-la a l'ajuntament completament acabada i equipada per a l'ús o activitat a què es destina (aparcament).
  
La capacitat de l'aparcament que s'ha de construir se xifra, aproximadament, en 190 places.
  
La valoració de les dites obres i béns a transmetre (sense contar els terrenys de cessió gratuïta i obligatòria i urbanització obligatòria) se xifra raonadament en la quantitat de 2.358.017,86 euros (567.068.858 pessetes).
  
Sisé. El termini d'execució del que s'estipula se xifra en tres (3) anys.
  
El termini de cessió no serà superior a 50 anys, transcorregut el qual revertirà a l'Ajuntament de Xàtiva.
  
Seté. Es proposa finalment garantir el compliment del que s'estipula mitjançant aval del 7% de l'import de les obres ressenyades i amb independència de les garanties que legalment hagen de respondre de les obres d'execució legal obligatòria.
  
II. Per part de l'Ajuntament de Xàtiva, cedix al promotor, Construcciones Guijarro, SA, l'explotació de les tres plantes de soterrani destinades a aparcament públic sota el sòl públic pel preu de 2.358.017,86 euros (490.535.956 pessetes) coincident amb el valor de les obres no obligatòries ressenyades en l'apartat anterior.
  
Cosa que es procedix a publicar mitjançant la inserció d'un anunci en el Diari Oficial de la Generalitat Valenciana pel termini d'un mes, a l'objecte d'al·legacions, tant de l'acord d'aprovació del conveni urbanístic com del text d'este. S'entén que transcorregut el termini s'elevarà a definitiu, en el supòsit que no es presente cap al·legació, i condicionat a l'aprovació definitiva de l'estudi de detall en l'àmbit de la unitat d'execució número 18.